โควิดทำตลาดหุ้นไทยซึมหนัก 8 เดือนแรกของปี 63 ให้ผลตอบแทน -16%
ทิสโก้เวลธ์ ประเมินโควิด-19 ทำหุ้นไทยซึมหนัก 8 เดือนแรกของปี 63 ให้ผลตอบแทน -16% พบกำไร บจ.ไตรมาส 2 ลดลง 45% เมื่อเทียบกับปี 62 แนะนักลงทุนใช้กองทุนหุ้นเมกะเทรนด์จัดพอร์ตกระจายความเสี่ยงนายณัฐกฤติ เหล่าทวีทรัพย์ หัวหน้าที่ปรึกษาการลงทุนทิสโก้เวลธ์ ธนาคารทิสโก้ จำกัด (มหาชน) กล่าวว่า ปีนี้การลงทุนในตลาดหุ้นไทย ให้ผลตอบแทนที่ไม่ดีนัก ตั้งแต่ต้นปีถึงปัจจุบันหุ้นไทยให้ผลตอบแทน -16% ซึ่งสาเหตุหลักเป็นเพราะได้รับผลกระทบจากเศรษฐกิจที่ชะลอตัวลง จากการแพร่ระบาดของโควิด-19 ที่เกิดขึ้นทั่วโลกโดยศูนย์วิเคราะห์เศรษฐกิจและกลยุทธ์ทิสโก้ (TISCO ESU) คาดว่าเศรษฐกิจไทยในปี 2563 GDP อยู่ที่ -6.4% ซึ่งถือว่าติดลบมากที่สุดนับตั้งแต่วิกฤติต้มยำกุ้งจากปัจจัยลบดังกล่าวย่อมส่งผลต่อผลประกอบการของบริษัทจดทะเบียนไทย โดยนักวิเคราะห์จาก บล.ทิสโก้ คาดว่า บริษัทจดทะเบียน (บจ.) ไทยในไตรมาส 2/2563 จะมีกำไรประมาณ 99759 ล้านบาท ลดลง 45% เมื่อเทียบกับช่วงเดียวกันของปีก่อนเมื่อดูตัวเลขผลประกอบการไตรมาส 2/2563 ของบริษัทที่อยู่ในกลุ่มเมกะเทรนด์ของโลก เช่น กลุ่มอีคอมเมิร์ซ กลับเติบโตสวนทาง โดยนักวิเคราะห์จาก Factset คาดว่ากำไรในไตรมาสที่ 2/2563 จะเติบโตได้ 11% ตัวอย่างบริษัทกลุ่มอีคอมเมิร์ซที่มีอัตราการเติบโตดีอย่างโดดเด่นShopify ผู้ประกอบธุรกิจอีคอมเมิร์ซแพลตฟอร์ม สำหรับสร้างร้านค้าออนไลน์ ซึ่งช่วยให้ธุรกิจขนาดเล็กที่ต้องการมีหน้าร้าน สามารถสร้างหน้าร้านขายสินค้าออนไลน์ได้เอง ในไตรมาส 2/2563 มีรายได้อยู่ที่ 714.3 ล้านดอลลาร์สหรัฐฯ เติบโตขึ้นกว่า 97% เมื่อเทียบกับช่วงเดียวกันของปีก่อน (YoY) และมีกำไรเติบโตถึง 650% YoYทั้งนี้ เป็นการเติบโตในช่วงที่มีมาตรการ Lockdown ทำให้คนออกจากบ้านไปซื้อสินค้าไม่ได้ จึงเปลี่ยนมาซื้อสินค้าออนไลน์กันมากขึ้น โดยมีร้านค้าเปิดใหม่ (New Stores) ที่ถูกสร้างขึ้นผ่านแพลตฟอร์มของ Shopify เพิ่มขึ้นถึง 71% เมื่อเทียบกับไตรมาสก่อนEtsy ผู้ประกอบธุรกิจสื่อกลางในการซื้อ และขายสินค้าหรือบริการออนไลน์ (Marketplace) ในสหรัฐฯ และยุโรป เน้นขายสินค้าออนไลน์ที่เป็นงานทำมือ (Handmade) เช่น เฟอร์นิเจอร์ เครื่องประดับ เสื้อผ้า ของเล่นและอื่นๆ กว่า 66 ล้านรายการโดยมียอดขายไตรมาส 2/2563 กว่า 2700 ล้านดอลลาร์สหรัฐฯ หรือเติบโตกว่า 147% YoY และมีผู้ซื้อขายที่มีความเคลื่อนไหว (Active Buyers) อยู่ที่ 60 ล้านรายเพิ่มขึ้น 41% YoY โดยเป็นผู้ซื้อรายใหม่เพิ่มขึ้นถึง 11.5 ล้านราย ทำให้บริษัทมีกำไรเติบโตสูงถึง 435% YoYกลุ่มดิจิตอลเฮลท์แคร์เติบโตไม่แพ้กันTeladoc ผู้นำด้านธุรกิจ Telemedicine ที่เข้ามาช่วยเชื่อมโยงระหว่างคนไข้และบุคลากรทางการแพทย์ ผ่านโทรศัพท์ และเครือข่ายอินเทอร์เน็ต ในชื่อ Telehealth เพื่อให้คำปรึกษาทางการแพทย์ออนไลน์ทั่วโลกในไตรมาสที่ 2/2563 มีรายได้อยู่ที่ 240 ล้านดอลลาร์สหรัฐฯ เติบโต 85% เมื่อเทียบกับช่วงเดียวกันของปีก่อน จากความต้องการปรึกษาแพทย์ในช่วงที่โควิดแพร่ระบาดเพิ่มขึ้นสูงDexcom ผู้คิดค้นพัฒนาและผลิตเครื่องตรวจวัดระดับน้ำตาลในเลือดสำหรับผู้ป่วยโรคเบาหวานโดยไม่ต้องเจาะเลือดแบบเดิมๆ โดยในไตรมาส 2/2563 มีรายได้อยู่ที่ 451 ล้านดอลลาร์สหรัฐฯ เติบโต 34% เมื่อเทียบกับช่วงเดียวกันของปีก่อน ส่งผลให้มีกำไรเติบโตกว่า 887% เมื่อเทียบช่วงเดียวกันของปีก่อน จากผู้ใช้บริการที่เพิ่มขึ้นกว่า 20%นายณัฐกฤติ กล่าวว่าจากการเติบโตของกำไรบริษัทจดทะเบียนในกลุ่มเมกะเทรนด์ หนุนให้ราคาหุ้น และราคาหน่วยลงทุนของกองทุนที่ลงทุนในบริษัทเหล่านี้เติบโตดีอย่างมาก เช่นกองทุน Amplify Online Retail ETF (IBUY:US) ซึ่งเน้นลงทุนในบริษัทที่เกี่ยวข้องกับบริษัทที่ธุรกิจมีรายได้หรือได้รับประโยชน์จากช่องทางจำหน่ายผ่านทางออนไลน์ทั้งทางตรงและทางอ้อมตั้งแต่ต้นปีถึงปัจจุบันให้ผลตอบแทนถึง 79%ขณะที่กองทุน Credit Suisse Lux Digital Health Equity Fund (CSGDIBU:LX) ซึ่งเน้นลงทุนในบริษัทที่เกี่ยวข้องกับบริษัทที่ใช้นวัตกรรมและเทคโนโลยีในการนำเสนอผลิตภัณฑ์หรือบริการทางการแพทย์ (Digital Health) ทั่วโลกตั้งแต่ต้นปีถึงปัจจุบันให้ผลตอบแทนถึง 42%แบ่งเงินไปลุยกองทุนหุ้นกลุ่มเมกะเทรนด์นายณัฐกฤติ แม้ในช่วงที่ผ่านมาราคาหุ้นไทยจะปรับลงมามากแล้ว แต่ทิสโก้เวลธ์ยังไม่แนะนำให้เข้าลงทุน เพราะปัจจัยเสี่ยงจากการแพร่ระบาดโควิด-19 อาจจะทำให้เศรษฐกิจไทยใช้เวลานานในการฟื้นตัว โดยเฉพาะการที่ไทยพึ่งพารายได้จากการท่องเที่ยวในระดับสูง เราจึงแนะนำให้นักลงทุนเลือกกองทุนหุ้น กลุ่มเมกะเทรนด์เป็นสัดส่วนหลักของการจัดพอร์ตการลงทุนนอกจากนี้ ยังแทนการกระจายการลงทุนไปยังหุ้นไทย รวมถึงแทนการกระจายการลงทุนไปยังสินทรัพย์รายประเทศ เพื่อลดผลกระทบจากภาวะเศรษฐกิจขาลง และยังเพิ่มโอกาสรับผลตอบแทนในระดับสูง ตามศักยภาพการเติบโตของหุ้นกลุ่มเมกะเทรนด์ที่จะโตต่อเนื่องไปอีก 5-10 ปี โดยนักลงทุนไม่จำเป็นต้องปรับพอร์ตบ่อยครั้ง ซึ่งการลงทุนในหุ้นเมกะเทรนด์ น่าจะเป็นทางเลือกเดียวที่จะสร้างผลตอบแทนที่น่าสนใจในยามที่เศรษฐกิจอยู่ในช่วงขาลงเช่นนี้
ทิสโก้เวลธ์ ประเมินโควิด-19 ทำหุ้นไทยซึมหนัก 8 เดือนแรกของปี 63 ให้ผลตอบแทน -16% พบกำไร บจ.ไตรมาส 2 ลดลง 45% เมื่อเทียบกับปี 62 แนะนักลงทุนใช้กองทุนหุ้นเมกะเทรนด์จัดพอร์ตกระจายความเสี่ยง 
กำไรบริษัทจดทะเบียน,หุ้นไทย,ตลาดหลักทรัพย์,ตลาดหุ้น,ทิสโก้เวลธ์,ธนาคารทิสโก้,ข่าวทั่วไป